Nat King Cole

Nat King Cole, jaiotzez izenez Nathaniel Adams Coles (1919ko martxoaren 17a, Montgomery, Alabama – 1965eko otsailaren 15a, Santa Monica, Kalifornia) estatubatuar jazz eta pop abeslaria eta pianojolea izan zen. Telebistako ikuskizun saioetan abestu eta pianoa jotzen agertu zen arraza beltzeko lehen estatubatuar musikarietako bat izan zen. Bestalde, ingeles nahiz gaztelaniaz ere abestu izan zuen.

 Bizitza 
 Lehenengo urteak 
Colek hiru anai eduki zituen: Eddie (1910–1970), Ike (1927–2001) eta Freddy (1931-), eta Joyce arrebaordea. Anai guztiak musikan ibiliko ziren bere moduan. Lau urte zituenean, Chicagora joan ziren bizitzera, eta bertan Edward Coles bere aita ministro baptista bilakatu zen. Colek organoa jotzen ikasi zuen bere amarengatik, Perlina Coles, elizako organo-jolea izan zena. Hamabi urterekin hasi zen ikasten formalki, ez bakarrik jazz eta gospel, baizik eta musika klasiko mendebaldarra ere bai.

Bere auzotegiaren inguruko club-etan Louis Armstrong, Earl Hines eta Jimmie Noone ibiltzen ziren eta eurei entzuten igaro zituen hasierako urte haiek.

 Musika ibilbidea 
"King Cole Swingsters" izeneko hirukoteak Long Beachen jotzen zuen 1930eko hamarkadaren amaieran, Cole pianoan eta taldeburu moduan, Oscar Moore gitarran eta Wesley Prince baxuan. Irratiari esker "King Cole Trio" hau egin zen ezagun urte haietan. Eta Cole ekin zion abesteari, musika instrumentalarekin tartekatuz, eta 1943an arrakasta lortu zuen "Straighten Up and Fly Right" abestiarekin. Beste "hit" batzuk izan zituen "The Christmas Song" (1946), "(Get Your Kicks on) Route 66" (1946), "Nature Boy" (1948), "Mona Lisa" (1950), "Too Young" (1951) eta "Unforgettable" (1951), jazzetik popera lerratuz.

Bestela 1956an "The Nat King Cole Show" estreinatu zuten telebistan, NBC katean. Garai hartan ezaugarri horiekin lehenengoa izan zen afroamerikar batek gidatuta. Urte horietan, bata bestearen atzetik abesti arrakastatsuak egin zituen: "Smile", "Pretend", "A Blossom Fell" eta "If I May". 1958an Kubara joan zen eta gazteleraz egindako diskoa grabatu zuen, eta hain harrera ona eduki zuen beste bi disko egin zituela hizkuntza hartan.

1960ko hamarkadan ere abesti arrakastatsuak grabatu zituen, besteak beste "Let There Be Love", "Ramblin' Rose", "Dear Lonely Hearts", "That Sunday, That Summer" eta "Those Lazy-Hazy-Crazy Days Of Summer".

Halaber, aktore moduan film labur batzuetan agertu zen, baita telebistako beste saio batzuetan ere.

 Azken fasea 
1964ko irailean Cole hasi zen pisua galtzen eta bizkarreko min handiarekin. Osasunaren makaltze hau areagotu zen bere bizitza pertsonal eta profesionalaren estresa zela-eta. Azkenean lagunek konbentzitu ahal izan zuten laguntza medikoa bilatzen, eta orduan tumore gaiztoa topatu zioten ezkerreko birikan, erretzaile handia izan zelarik. Lan egiteari uzteko aholkatu arren, Colek segitu zuen eta azkeneko grabaketak egin zituen abenduaren hasieran San Franciscon.

St. John's Ospitalean sartu zuten Santa Monican abenduaren 7an, eta erradioterapia eman zioten. Frank Sinatra bere ordez aritu zen Los Angelesen 5 egun geroago Music Center. Bere egoera okertuz joan zen, baina ospitaletik atera zen urte berri inguruan. Etxean ikusi ahal izan zuen milaka gutun jaso zituela bere gaixotasunaren berria publikoki zabaltzean. Coleren egoerak bestela bere emaztearekiko harreman txarra konpontzen lagundu zuen. Urtarrilaren 25ean ebakuntza egin zioten, ezkerreko birika kenduz. San Balendin egunean baimen berezia jaso zuen emaztearekin itsao aldean pasioan ibiltzeko, eta hurrengo egunean hil zen, 45 urterekin.

Hileta elizkizuna 3 egun geroago egin zuten St. James Episcopal elizan Los Angelesen, 400 pertsonarekin bertan eta kanpoan milakarekin. Aurreko egunean ehundaka pertsona, tartean Robert F. Kennedy, Frank Sinatra, Sammy Davis Jr. edo Jimmy Durante, parte hartu zuten bere katabuta eramaten. Glendalen dago lurperatuta.

 Diskografia 
 Argitaratze urtea Izenburua Disketxea1952 Penthouse SerenadeCapitol Records (Ameriketako Estatu Batuak)1952 Top PopsCapitol Records (Ameriketako Estatu Batuak)1952Harvest Of HitsCapitol Records (Ameriketako Estatu Batuak)1953 Sings For Two In LoveCapitol Records (Ameriketako Estatu Batuak)1954 UnforgettableCapitol Records (Ameriketako Estatu Batuak)1955 Penthouse SerenadeCapitol Records (Ameriketako Estatu Batuak)1955 Nat King Cole Sings For Two In LoveCapitol Records (Ameriketako Estatu Batuak)1955 10th Anniversary AlbumCapitol Records (Ameriketako Estatu Batuak)1955 Top PopsCapitol Records (Ameriketako Estatu Batuak)1955 The Piano Style of Nat King ColeCapitol Records (Ameriketako Estatu Batuak)1956Ballads of the DayCapitol Records (Ameriketako Estatu Batuak)1957This Is Nat King ColeCapitol Records (Ameriketako Estatu Batuak)1957 After MidnightCapitol Records (Ameriketako Estatu Batuak)1957Just One Of Those ThingsCapitol Records (Ameriketako Estatu Batuak)1957Love Is the ThingCapitol Records (Ameriketako Estatu Batuak)1958 Cole EspañolCapitol Records (Ameriketako Estatu Batuak)1958 St. Louis Blues Capitol Records (Ameriketako Estatu Batuak)1958 The Very Thought Of YouCapitol Records (Ameriketako Estatu Batuak)1958 To Whom It May ConcernCapitol Records (Ameriketako Estatu Batuak)1959 Welcome To The ClubCapitol Records (Ameriketako Estatu Batuak)1959 A Mis AmigosCapitol Records (Ameriketako Estatu Batuak)1960 Tell Me All About YourselfCapitol Records (Ameriketako Estatu Batuak)1960 Everytime I Feel The SpiritCapitol Records (Ameriketako Estatu Batuak)1960 Wild Is LoveCapitol Records (Ameriketako Estatu Batuak)1960 The Magic of ChristmasCapitol Records (Ameriketako Estatu Batuak)1961The Nat King Cole StoryCapitol Records (Ameriketako Estatu Batuak)1961The Touch of Your LipsCapitol Records (Ameriketako Estatu Batuak)1962 Nat King Cole Sings, George Shearing PlaysCapitol Records (Ameriketako Estatu Batuak)1962 Ramblin' RoseCapitol Records (Ameriketako Estatu Batuak)1962 Dear Lonely HeartsCapitol Records (Ameriketako Estatu Batuak)1962 More Cole EspañolCapitol Records (Ameriketako Estatu Batuak)1962 Swingin' Side Of Nat King ColeCapitol Records (Ameriketako Estatu Batuak)1963 Nat King Cole Sings the BluesCapitol Records (Ameriketako Estatu Batuak)1963 Those Lazy-Hazy-Crazy Days of SummerCapitol Records (Ameriketako Estatu Batuak)1963 Top PopsCapitol Records (Ameriketako Estatu Batuak)1963 Where Did Everyone Go?Capitol Records (Ameriketako Estatu Batuak)1963 The Christmas SongCapitol Records (Ameriketako Estatu Batuak)1964 Nat King Cole Sings "My Fair Lady"Capitol Records (Ameriketako Estatu Batuak)1964 Let's Face The Music!Capitol Records (Ameriketako Estatu Batuak)1964 I Don't Want To Be Hurt AnymoreCapitol Records (Ameriketako Estatu Batuak)1965 L-O-V-ECapitol Records (Ameriketako Estatu Batuak)

 Ikus, gainera 
 Afroamerikar ezagunen zerrenda

 Kanpo estekak 

 Nat King Cole musikariaren IMDBko fitxa ikusgai 

Kategoria:Alabamarrak
Kategoria:Ameriketako Estatu Batuetako abeslariak
Kategoria:Ameriketako Estatu Batuetako musikariak
Kategoria:Jazz abeslariak
Kategoria:Bolero abeslariak
Kategoria:Ameriketako Estatu Batuetako piano-jotzaileak
Kategoria:Afro-estatubatuarrak
Kategoria:Birikako minbiziaren ondorioz hildakoak
Kategoria:Swing musikariak
Kategoria:Hargin beltzak